दस दिवसीय अर्श भगंदर एवं पंचकर्म चिकित्सा शिविर शुरू
शहरके आशापूर्णा मंदिर में दस दिवसीय निशुल्क अर्श भगंदर एवं पंचकर्म चिकित्सा शिविर का शुभारंभ किया गया। कार्यक्रम के मुख्य अतिथि के रूप में पंचायत समिति सांकड़ा की प्रधान अमतुल्लाह मेहर उपस्थित थी। कार्यक्रम की अध्यक्षता नगरपालिकाध्यक्ष आनंदीलाल गुचिया ने की। विशिष्ट अतिथि के रूप में भाजपा जिलाध्यक्ष जुगलकिशोर व्यास, जोधपुर के आयुर्वेद विभाग के उपनिदेशक डॉ. तुलसीराम चौधरी, पोकरण चिकित्सालय के वरिष्ठ चिकित्सा प्रभारी आर.एस. चंपावत, गोमट सरपंच मंजूरदीन, जिला आयुर्वेद अधिकारी डॉ. अनिरुद्ध गौतम उपस्थित थे। इससे पहले भगवान धनवंतरी की पूजा अर्चना एवं पुष्पाजंलि देकर चिकित्सा शिविर का शुभारंभ किया गया।
शिविर के प्रारंभ में शिविर में दी जाने वाली सुविधाओं के बारे में विस्तारपूर्वक जानकारी दी। दस दिवसीय शिविर में 2 मार्च से 4 मार्च को पंजीयन एवं परीक्षण किया जाएगा। 5 मार्च को क्षार सूत्र द्वारा अर्श-भगंदर का शल्य कर्म किया जाएगा। शिविर के दौरान नि:शुल्क भोजन एवं आवास की व्यवस्था उपलब्ध रहेगी। शिविर की विस्तृत जानकारी शिविर प्रभारी डॉ. ताम्बलराम जुईया ने दी। जिला आयुर्वेद अधिकारी डॉ. अनिरुद्ध गौतम ने धन्यवाद ज्ञापित किया। शिविर का संचालन रामनरेश शर्मा ने किया।
पोकरण (आंचलिक) शिविर के शुभारंभ के अवसर पर मंचासीन अतिथि।
hin_Deva hin_Deva hin_Deva hin_Deva